Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: Az Eredménykimutatás szerkezete és tartalma megegyezik a 250/2000. (XII. 24.) Korm. rendeletben (Szkr.)
Paragraph Index: 125

24.B PÉNZÜGYI VÁLLALKOZÁS – Portfolió elemzése – faktoring állomány (lejártság szerint) A jelentés célja A jelentés a pénzügyi vállalkozás portfolióját a lejárt követelések következtében felmerülõ, így a faktoring ügyletekbõl származó „nem fizetésbõl” adódó kockázatok szempontjából vizsgálja. A jelentés kitöltése Ebben a táblában a faktoring ügyletek idõbeli részletezésénél mind a rövid (faktoring), mind a hosszú (forfaiting) lejáratú követelésvásárlást, -megelõlegezést fel kell tüntetni. Az a) Ügyletszám (db) oszlopot az elõzõ jelentésben felsoroltak szerint kell kitölteni. Az ügyfelekkel kötött szerzõdéseket darabszámra, a tõke/részlet legrégebben történt ügylet lejártsága szerinti idõsorba kell besorolni. Az eredeti követelésekre vonatkozó oszlopokban a megvásárolt követeléseket a „0” nyilvántartási számlákkal megegyezõ értékeken kell szerepeltetni. A követelésállományból a b) Eredeti tõkekövetelés oszlopban a folyó faktoring esetében csak a tõke (alapösszeg) értékét kell kimutatni, a work out esetén az oszlopot nem szabad kitölteni. A c) A megvásárláskori tõkekövetelés oszlopot a folyó faktoringnál nem szabad kitölteni, a work out esetén ebben az oszlopban csak a megvásárolt, az eladónál nyilvántartott tõke (alapösszeg) értékét kell feltüntetni. A d) Eredeti követelés összesen oszlopban a „0” Nyilvántartási számlával megegyezõ összes követelés (tõke +kamat vagy egyéb hozadék) összegét kell feltüntetni. A e) Beszerzési érték oszlopban a megvásárolt követeléseket a mérlegben szereplõ (bekerülési) értéken kell kimutatni. Az értékvesztést az f) oszlopban kell feltüntetni. Az ügyfelekkel szembeni követelésekre képzett, elszámolt értékvesztés összegét a tõke/részlet, illetve a kamattartozások idõsorának megfelelõen legrégebben történt lejártság szerint kell besorolni. A valós értéken történõ értékelés esetén a g) Értékelési különbözet oszlopot is ki kell tölteni. A h) Nettó érték összesen oszlopban a megvásárolt követeléseket a mérlegben szereplõ nettó (értékvesztéssel csökkentett és az értékelési különbözettel korrigált) értéken kell kimutatni.

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes